Școlile s-au redeschis în Anglia. Află ce reguli sunt impuse elevilor.
Şcolile din Anglia s-au deschis pe 1 septembrie. Elevii nu poartă măşti decât în pauze, în zonele aglomerate. Autorităţile din Marea Britanie pun accent pe sănătatea mintală a elevilor.
Școala în România începe sub semnul întrebării. În schimb, în Marea Britanie, părinţii au fost anunţaţi încă de la sfârşitul anului trecut ce reguli vor respecta elevii.Adina este o româncă stabilită în Anglia de şase ani. Este profesoară de matematică şi are doi copii, la şcoli diferite."Se pune foarte mult accent pe această sănătate emoţională, sănătate mentală, încercăm cu toţii şi asta facem noi, ca şi colectiv profesoral, să îi facem pe copii să se simtă încontinuu în siguranţă şi să se apropie cât mai mult de normalitate", povestește Adina Tulbure, profesor român stabilit în Anglia.Adina mai spune că, la nivel guvernamental, s-a luat decizia ca părinţii şi profesorii să nu pună presiune pe copii şi să nu îi sperie cu măsuri stricte."Nu se poartă mască în timpul orelor, copiii interacţionează în cadrul anului lor de studii, nu se pune problema distanţării sociale. Părinţii au fost familiarizaţi cu toate aceste reguli, deci ei au ştiut că şcoala urmează să se desfăşoare într-un alt mod", a adăugat Adina.Copiii sub 16 ani reprezintă doar 1% din cazurile de coronavirus confirmate în primul val de infectări din Anglia.